На основу члана 18б став 4. Закона о акцизама („Службени гласник РС”, бр. 22/01, 73/01, 80/02, 80/02 – др. закон, 43/03, 72/03, 43/04, 55/04, 135/04, 46/05, 101/05 – др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – др. закон, 142/14, 55/15, 103/15, 108/16, 30/18, 153/20, 53/21 и 75/23) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о условима, начину и поступку регистрације корисника система е-акциза, садржини и начину преузимања података из других регистара који се воде код надлежних органа, као и података у вези са акцизним производима, обвезницима акцизе и учесницима у промету, поступку за управљање пословним процесима система е-акциза и размени података и информација између корисника система е-акцизе у вези са акцизним производима, евидентирању, чувању и обради података у вези са кретањем акцизних производа**

"Службени гласник РС", бр 78 од 27. септембра 2024, 68 од 1. августа 2025.

Члан 1.

Овом уредбом уређују се услови, начин и поступак регистрације корисника система е-акциза, садржина и начин преузимања података из других регистара који се воде код надлежних органа, као и података у вези са акцизним производима, обвезницима акцизе и учесницима у промету, поступак за управљање пословним процесима система е-акциза и размени података и информација између корисника система е-акцизе у вези са акцизним производима, као и за евидентирање, чување и обраду података у вези са кретањем акцизних производа.

Члан 2.

Корисници система е-акциза региструју се за приступ и коришћење система е-акциза и користе систем е-акциза у складу са одредбама Закона о акцизама („Службени гласник РС”, бр. 22/01, 73/01, 80/02, 80/02 – др. закон, 43/03, 72/03, 43/04, 55/04, 135/04, 46/05, 101/05 – др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 – др. закон, 142/14, 55/15, 103/15, 108/16, 30/18, 153/20, **53/21, 75/23 и 94/24** – у даљем тексту: Закон) и Корисничким упутством које се објављује на интернет страници министарства надлежног за послове финансија (у даљем тексту: Министарство финансија) и које садржи техничка објашњења за рад у систему е-акциза (у даљем тексту: Корисничко упутство).

Пријава на систем е-акциза врши се преко веб портала за електронску идентификацију шемом високог нивоа поузданости електронске идентификације.

\*Службени гласник РС, број 68/2025

Члан 3.

Министарство финансија у циљу омогућавања рада система е-акциза, преузима податке који се воде код надлежних органа у вези са акцизним производима, обвезницима акцизе и учесницима у промету акцизним производима преко система е-акциза, а нарочито се од:

1) Управе за дуван преузимају информације из регистара који се воде код ове управе, као што су матични бројеви, типови субјеката, информације из уписа у регистар (број решења, датум уписа у регистар, датум исписа из регистра, бројеви решења уписа у регистар и исписа из регистра), информације о категоријама обвезника акциза (увозник, произвођач, дистрибутер, односно трговац на велико, трговац на мало, обвезник акцизе у посебном поступку у смислу члана 6. став 2. Закона), подаци о робним маркама по обвезнику акцизе, подаци о објављеним малопродајним ценама дуванских производа и информације о малопродајним објектима;

2) Пореске управе преузимају подаци о произвођачима алкохолних пића и кафе (ПИБ, датум подношења захтева за упис у регистар, датум уписа и датум исписа из регистра, број решења о упису у регистар и испису из регистра, подаци о врсти алкохолних пића или кафе);

3) Управе царина преузимају подаци о увозницима алкохолних пића и кафе, као и обвезницима акцизе у посебном поступку у смислу члана 6. став 2. Закона;

4) Агенције за привредне регистре преузимају детаљнији подаци о привредним субјектима из тач. 1)–3) овог члана из регистара који се воде код ове агенције;

5) Управе за трезор преузимају детаљнији подаци о корисницима јавних средстава из тач. 1)–3) овог члана из евиденције која се води код ове управе.

Члан 4.

Министарство финансија управља системом е-акциза, даје обавештења или информације из система и омогућава увид, приступ или коришћење система е-акциза корисницима система е-акциза у складу са њиховим правима, дужностима, обавезама или овлашћењима у вези са акцизним производима.

Корисници система е-акциза су:

1) Министарство финансија;

2) обвезници акцизе;

3) Народна банка Србије – Завод за израду новчаница и кованог новца – Топчидер;

4) Пореска управа;

5) Управа царина;

6) Управа за дуван;

7) трговци на велико и трговци на мало дуванским производима**;\***

**8) Управа за трезор.\***

**Систем е-акциза садржи модуле за управљање захтевима и извештавање у вези са акцизним дозволама и акцизним складиштима, контролним акцизним маркицама и контролним акцизним маркицама са QR кодом за скенирање QR кода на контролној акцизној маркици од стране надлежних органа у поступку инспекцијског надзора и крајњих потрошача цигарета, односно несагоревајућег дувана, као и модуле за управљање захтевима и извештавање у вези са продукционим кодовима за праћење кретања цигарета и несагоревајућег дувана, и то скенирањем продукционог, односно збирног кода на појединачном, односно збирном паковању цигарета и несагоревајућег дувана, као и за поступак очитавања продукционог, односно збирног кода, који спроводи обвезник акцизе, односно други учесник у промету у складу са чланом 18а Закона.\***

Рад на систему е-акциза обавља се у складу са Корисничким упутством.

\*Службени гласник РС, број 68/2025

Члан 5.

Подаци и информације о кретању цигарета и несагоревајућег дувана прикупљају се и обрађују у систему е-акциза у циљу праћења кретања цигарета и несагоревајућег дувана кроз ланац дистрибуције, као и у циљу провере јединствености збирног кода у смислу прописа којим се уређује изглед контролне акцизне маркице, контролне акцизне маркице са QR кодом, врста података на маркици, начин и поступак одобравања и издавања маркица, вођења евиденције о одобреним и издатим маркицама и обележавању акцизних производа контролним акцизним маркицама, односно контролним акцизним маркицама са QR кодом, као и врста појединачног паковања кафе за крајњу потрoшњу које се обележава контролном акцизном маркицом (у даљем тексту: Уредба).

**Евидентирање информација и података у систему е-акциза, у вези са кретањем цигарета и несагоревајућег дувана, врши се скенирањем QR кода на маркици, односно скенирањем продукционог кода и збирног кода у смислу члана 18а Закона.\***

Чување и обрада информација и података из става 2. овог члана, врши се на систему е-акциза.

Подаци и информације у вези са кретањем цигарета и несагоревајућег дувана трајно се чувају у систему е-акциза.

\*Службени гласник РС, број 68/2025

Члан 6.

Ова уредба ступа на снагу наредног дана од дана објављивања у „Службеном гласнику Републике Србије”, а примењује се од 1. октобра 2024. године, осим одредаба ове уредбе које се односе на скенирање контролних акцизних маркица са QR кодом, продукционих кодова и праћење кретања акцизних производа за које постоји обавеза скенирања QR кода на контролној акцизној маркици, које се примењују од 1. јануара 2025. године.

05 број 110-9176/2024

У Београду, 26. септембра 2024. године

**Влада**

Председник,

**Милош Вучевић,** с.р.